ชวนชม สมาชิกใหม่ลูกยีราฟ มั่นใจเที่ยวสวนสัตว์เปิดเขาเขียว ปลอดภัย ภายใต้ มาตรฐาน SHA Plus
นายอภิชัย ฉัตรเฉลิมกิจ รองผู้ว่าการด้านสินค้าและธุรกิจท่องเที่ยวแห่งประเทศไทย มอบตราสัญลักษณ์ SHA Plus มาตรฐานความปลอดภัยและสุขอนามัย ณ ส่วนจัดแสดงสัตว์แอฟริกา สวนสัตว์เปิดเขาเขียว อำเภอศรีราชา จังหวัดซลบุรี โดยมีนายอภิเดซ สิงหเสนี รองผู้อำนวยการองค์การสวนสัตว์แห่งประเทศไทย และนายเทวินทร์ รัตนะวงศะวัต ผู้อำนวยการสวนเปิดเขาเขียว ให้การต้อนรับสวนสัตว์เปิดเขาเขียว เป็นสถานประกอบการที่ผ่านเกณฑ์ SHA Plus ที่มีเงื่อนไขพนักงานต้องได้รับการฉีดวัคซีนโควิด-19 ครบ 2 เข็ม ไม่ต่ำกว่า 70% ของพนักงานทั้งหมด โดยพนักงานที่อยู่ในส่วนต้อนรับ หรือ Frontine ของสวนสัตว์เปิดเขาเขียว  ได้รับการฉีดวัคซีนแล้ว 100% เพื่อสร้างความมั่นใจให้กับผู้เข้ารับบริการและนักท่องเที่ยวทั้งชาวไทยและชาวต่างชาตินอกจากนี้ สวนสัตว์เปิดเขาเขียว ยังมีข่าวดี ที่ยีราฟเพศเมียชื่อ "น้ำเพชร" ได้ให้กำเนิดลูกยีราฟหนุ่มน้อย จากพ่อชื่อ "จ่าย" ซึ่งลูกยีราฟตัวนี้ เป็นสมาชิกใหม่ตัวที่ 6 ของส่วนแสดงยีราฟ ผู้อำนวยการสวนสัตว์เปิดเขาเขียว เปิดเผยว่า เมื่อในวันที่ 24 พฤศจิกายน 2564 ในเวลาประมาณ 07.50 น.สวนสัตว์เปิดเขาเขียวได้สมาชิกใหม่เป็นลูกยีราฟ เพศผู้ น้ำหนักแรกเกิดประมาณ 50 กิโลกรัม และความสูงประมาณ 150 เซนติเมตร โดยลูกยีราฟที่เกิดมามีร่างกายสมบูรณ์แข็งแรงดี ทั้งแม่และลูก ซึ่งขณะนี้ทางสัตวแพทย์ ประจำสวนสัตว์เปิดเขาเขียว ได้เข้าไปดูแลอย่างใกล้ชิดในโอกาสต้อนรับสมาชิกใหม่นี้ สวนสัตว์เปิดเขาเขียว ขอเชิญชวนนักท่องเที่ยวผู้มีจิตเมตตา ร่วมเป็นส่วนหนึ่งของโครงการอุปถัมภ์สัตว์ป่า ได้มีส่วนร่วมในการอุปถัมภ์สัตว์ป่าชนิดต่างๆ ที่อยู่ในความดูแลของสวนสัตว์เปิดเขาเขียว ซึ่งมีจำนวนกว่า 2,000 ตัว มากกว่า 200 ชนิด ผ่านการสนับสนุนเข้าสมทบกองทุนเลี้ยงสัตว์ องค์การสวนสัตว์แห่งประเทศไทย (สวนสัตว์เปิดเขาเขียว) เพื่อใช้เป็นค่าใช้จ่ายด้านอาหารสัตว์ เวชภัณฑ์ต่างๆ ในการรักษาสัตว์ รวมถึงอุปกรณ์ส่งเสริมคุณภาพชีวิตสัตว์ป่าในสวนสัตว์เปิดเขาเขียว หรือสามารถเลือกอุปถัมภ์สัตว์โดยเฉพาะได้โดยการเป็นพ่อแม่บุญธรรมสัตว์ได้เช่นกันเดียวสวนสัตว์เปิดเขาเขียว ขอเชิญชวนนักท่องเที่ยวรับชมความน่ารักครอบครัวยีราฟได้ทุกวันที่ ส่วนแสดงสัตว์แอฟริกา ซึ่งนักท่องเที่ยวสามารถมั่นใจได้ว่าจะเที่ยวชมสวนสัตว์เปิดเขาเขียวได้อย่างปลอดภัย โดยยังต้องยึดหลัก สวมใส่หน้ากากอนามัย เว้นระยะห่าง 1-2 เมตร และล้างมือบ่อยๆ สอบถามเพิ่มเติมได้ที่ 038-318444